Lisenkantolo elomfundi kamatikuletsheni 'owabulawa ngenxa yesoka' | News24Lisenkantolo elomfundi kamatikuletsheni 'owabulawa ngenxa yesoka'Letlhabile - Lisaqhubea eNkantolo eNkulu yasePitoli icala lokubulawa komfundi waseLetlhabile eNorth West.Lo mfundi kamatikuletsheni washiswa wabulawa esigamekweni okusolakala kuso abesimame ababili.Ngesikhathi ethula ubufakazi bakhe enkantolo, uLieutenant-Colonel Marthinus Bekker osebenza ngokuphenya amacala ahlobene nokushisa uthe ubufakazi butshengisa ukuthi umufi wayesaphila ngesikhathi eshiswa ngophethiloli.Isidumbu sikaBoitumelo Dlamini satholakala sishe kakhulu nokusho ukuthi washona kabuhlungu. Abasolwa uCynthia Mosupi, 24, obeyimbangi kaBoitumelo kanye nomngani wakhe uSharon Thwala, 24, bayawaphika amacala okuthumba nokubulala.OLUNYE UDABA:‘Ngeke abuyiswe uSenzo Meyiwa bengakatholakali ababulali’Ngesikhathi uMosupi ethula ubufakazi, wathi wayefuna ukumthusa kuphela uDlamini ngoba ejola nesoka lakhe khona azoliyeka.Ngokusho kwakhe, uyena owayebambe uDlambini ngesikhathi uThwala emthela ngophethiloli.Uthi wayengahlosile ukumshisa futhi ukholwa wukuthi washiswa wumuntu owalayita ugwayi.Ubufakazi bukhombisa ukuthi uMosupi wayeseduze noDlamini ngesikhathi bemshisa ngoba naye washa ngakho-ke lokhu akuhambisani nobufakazi bakhe bokuthi kungenzeka kube wumuntu owayebhema ugwayi owamshisa, kubika iThe Citizen.
